"Þetta er fyrst og fremst leiðinlegt fyrir Lovísu sem var komin í svo flott form, en auðvitað verður líka missir að henni fyrir liðið," sagði Axel Stefánsson, landsliðsþjálfari í handknattleik kvenna, við Morgunblaðið í gærmorgun eftir að ljóst varð að þriðji leikmaðurinn af þeim sextán sem hann valdi fyrir þremur vikum í landsliðshóp sinn hafi helst úr lestinni vegna meiðsla. Lovísa Thompson fékk höfuðhögg undir lok æfingar í fyrrakvöld, þeirrar síðustu heima á Íslandi, áður en landsliðið fór til Makedóníu í gærmorgun til þátttöku í undankeppni heimsmeistaramótsins.
Áður höfðu Hrafnhildur Hanna Þrastardóttir og Þórey Anna Ásgeirsdóttir meiðst og neyðst til þess að draga sig út úr hópnum og Martha Hermannsdóttir og Steinunn Hansdóttir tekið sæti þeirra.
"Þrátt fyrir allt þá höfum við tvo leikmenn í hverja stöðu í hópnum eins og er. Þetta er okkar besta lið sem völ er á," sagði Axel ákveðinn.
Sjá nánar í íþróttablaði Morgunblaðsins í dag.
Lovísa Thompson fékk höfuðhögg undir lok æfingar í fyrrakvöld, þeirrar síðustu heima á Íslandi, áður en landsliðið fór til Makedóníu í gærmorgun til þátttöku í undankeppni heimsmeistaramótsins.
Áður höfðu Hrafnhildur Hanna Þrastardóttir og Þórey Anna Ásgeirsdóttir meiðst og neyðst til þess að draga sig út úr hópnum og Martha Hermannsdóttir og Steinunn Hansdóttir tekið sæti þeirra.